ลองปรับเปลี่ยนวิถีชีวิตและเข้ารับการรักษาทางการแพทย์ ประเมินสาเหตุ
ความดันโลหิตสูงทำให้ไตทำงานหนัก และเนื่องจากภาวะที่มีโปรตีนในปัสสาวะมาก (มีปริมาณโปรตีนในปัสสาวะมาก) มักจะเกิดจากไตมีปัญหาเกือบทุกกรณี การลดความดันโลหิตจึงช่วยแก้ปัญหาได้อย่างมาก กลยุทธ์ด้านวิถีชีวิตที่ช่วยลดความดันโลหิตได้ ได้แก่ :  ลดปริมาณเกลือในอาหาร ก็คือเวลาทำอาหารรับประทานเองที่บ้าน อย่าใส่เกลือมากเกินไป และที่สำคัญกว่านั้นคืออย่ารับประทานอาหารนอกบ้านบ่อยหรือบริโภคอาหารแปรรูปมากเกินไป เพราะอาหารพวกนี้มีปริมาณเกลือสูง (โดยทั่วไปคือสูงกว่าอาหารที่ทำเองที่บ้านมากๆ) ลดคอเลสเตอรอล คอเลสเตอรอลที่สะสมอยู่ในร่างกายจะไปก่อตัวเป็นคราบพลัคในหลอดเลือดแดง ซึ่งสุดท้ายแล้วจะทำให้ความดันโลหิตสูงขึ้น ขอให้แพทย์ตรวจเลือดเพื่อประเมินระดับไขมันและคอเลสเตอรอลแล้วดูว่าคุณสามารถปรับเปลี่ยนอาหารเพื่อลดระดับไขมันและคอเลสเตอรอลได้ไหม โดยหลักแล้วคนที่แพทย์วินิจฉัยว่าไตมีปัญหาหรือไตทำงานผิดปกติ (ซึ่งเป็นสาเหตุหลักที่ทำให้มีโปรตีนในปัสสาวะสูงอย่างต่อเนื่อง) จะได้รับยาความดันโลหิตจากแพทย์อยู่แล้ว โดยเฉพาะอย่างยิ่งยาที่แพทย์มักจะสั่งได้แก่ "ตัวยับยั้ง แองจิโอเทนซิน-คอนเวอร์ติง เอนไซม์" (an angiotensin-converting enzyme inhibitor) ตัวอย่างยาจำพวกนี้ได้แก่ Ramipril Captopril และ Lisinopril ซึ่งประโยชน์ของยาความดันโลหิตกลุ่มนี้ก็คือมันจะให้ประโยชน์เพิ่มเติม (และ "ผลกระทบที่ป้องกัน") แก่ไตด้วย   หากคุณไม่ได้รับประทานยานี้อยู่แล้ว ให้ปรึกษาแพทย์เรื่องการจ่ายยานี้ให้คุณ หากโรคไตของคุณร้ายแรง คุณอาจจะต้องได้รับยาความดันโลหิตมากกว่า 1 ตัว เช่น ถ้าคุณมีโรคภูมิต้านทานต่อตนเองที่ซ่อนอยู่และเป็นสาเหตุที่ทำให้ไตของคุณมีปัญหา (และทำให้มีโปรตีนในปัสสาวะมากไปด้วย) คุณอาจจะต้องรับประทานยาที่ไปกดระบบภูมิคุ้มกัน ถ้าปัญหาของไต (และภาวะที่มีโปรตีนในปัสสาวะมาก) เป็นภาวะแทรกซ้อนของโรคเบาหวาน คุณก็อาจจะรับประทานยา เช่น Metformin หรือ Insulin เพื่อช่วยควบคุมระดับน้ำตาลในเลือดในแต่ละวันได้ดีขึ้น มีปัญหาสุขภาพต่างๆ มากมายที่อาจทำให้ไตมีปัญหาและทำให้เกิดภาวะที่มีโปรตีนในปัสสาวะมาก เพราะฉะนั้นคุณจึงควรปรึกษาแพทย์เพื่อให้แพทย์หาวิธีการรักษาที่ดีที่สุดสำหรับกรณีของคุณ คุณต้องเข้าใจว่า วิธีเดียวที่จะบรรเทา (หรือรักษา) ภาวะโปรตีนในปัสสาวะมากได้ก็คือ การวินิจฉัยเพื่อหาสาเหตุที่ซ่อนอยู่ เพราะว่าโปรตีนที่อยู่ในปัสสาวะไม่ใช่การวินิจฉัยโดยตัวมันเอง แต่เป็นอาการที่บ่งบอกว่ามีบางอย่างผิดปกติ และมีแต่การวินิจฉัยหาสาเหตุและการรักษา "บางอย่าง" ที่ว่านั้นอย่างเดียวที่จะสามารถบรรเทาและรักษาภาวะที่มีโปรตีนสูงในปัสสาวะได้ดีที่สุด ภาวะที่มีโปรตีนในปัสสาวะมากแบ่งออกเป็น 3 ประเภท และข่าวดีก็คือ 2 ใน 3 ประเภทนั้นไม่ต้องรักษาและมักจะหายได้เองเมื่อผ่านไปสักระยะ แต่ประเภทที่ 3 ต้องได้รับการตรวจอย่างครอบคลุมจากแพทย์เพื่อหาสาเหตุที่ซ่อนอยู่ ภาวะที่มีโปรตีนในปัสสาวะมากทั้ง 3 ประเภทได้แก่ :   ภาวะโปรตีนรั่วในปัสสาวะแบบชั่วคราว ภาวะนี้เกิดขึ้นเมื่อตรวจปัสสาวะแล้วพบว่ามีค่าโปรตีนในปัสสาวะมาก แต่ค่าจะลดลงเองและท้ายที่สุดก็จะกลับไปสู่ค่าปกติเมื่อตรวจในครั้งต่อๆ ไป โปรตีนรั่วในปัสสาวะแบบชั่วคราวมักจะเกี่ยวข้องกับอาการเครียดแบบเฉียบพลัน เช่น อาการป่วยที่ทำให้มีไข้ หรือการออกกำลังกายมากกว่าปกติ (เช่น ฝึกซ้อมวิ่งมาราธอน)  พอความเครียดผ่านพ้นไปหรือร่างกายปรับตัวได้แล้ว ระดับโปรตีนก็จะกลับไปสู่ค่าปกติ  ภาวะโปรตีนรั่วในปัสสาวะในท่ายืน ภาวะนี้เกิดขึ้นเมื่อระดับโปรตีนที่ผิดปกติสัมพันธ์กับการเปลี่ยนแปลงของท่าทาง (ระหว่างยืน นั่ง และนอน) ซึ่งไม่ใช่สิ่งที่พบได้ทั่วไป และมักจะเกิดขึ้นในช่วงวัยรุ่น ซึ่งถ้าเป็นอย่างนั้นก็ไม่ต้องรักษา และมักจะหายไปเองเมื่อถึงวัยผู้ใหญ่  ภาวะโปรตีนรั่วในปัสสาวะแบบถาวร ภาวะนี้เกิดขึ้นเมื่อระดับโปรตีนในปัสสาวะยังคงมากอยู่หลังจากตรวจปัสสาวะไปแล้วหลายครั้ง ซึ่งเป็นสิ่งที่บ่งชี้ว่ามีปัญหาซ่อนอยู่ เช่น โรคไต โรคเบาหวาน โรคภูมิต้านทานต่อตนเอง หรือปัญหาสุขภาพอื่นๆ ซึ่งต้องมีการตรวจเพื่อวินิจฉัยและรักษาหลายขั้นตอน อย่างที่กล่าวไปแล้วว่า ถ้าคุณกำลังป่วยเป็นไข้ ออกกำลังกายมากกว่าปกติ หรือมีสิ่งกระตุ้นความเครียดในชีวิตอย่างเฉียบพลัน ระดับโปรตีนในปัสสาวะก็อาจจะสูงชั่วคราวเนื่องมาจากความเครียด ประเด็นคือคุณต้องไปพบแพทย์อีกครั้งหลังจากนั้นสัก 2-3 วันเพื่อตรวจปัสสาวะซ้ำ (และวัดค่าซ้ำ) แพทย์จึงจะยืนยันได้ว่าโปรตีนในปัสสาวะของคุณลดลงและ/หรือจะกลับไปเป็นปกติหรือยัง ถ้าคุณมี "ภาวะโปรตีนรั่วในปัสสาวะแบบชั่วคราว" ข่าวดีก็คือคุณไม่ต้องรักษา และระดับโปรตีนในปัสสาวะก็จะกลับมาเป็นปกติใน 2-3 วันหรือ 2-3 สัปดาห์ หมายเหตุว่า ถ้าคุณมี "สิ่งที่กระตุ้นความเครียดเฉียบพลัน" (เช่น ไข้ การออกกำลังกาย หรืออย่างอื่น) คุณก็ควรไปตรวจปัสสาวะอีกทีเพื่อให้แพทย์ยืนยันได้ว่าคุณไม่ได้เป็นอะไรร้ายแรง ประเด็นหลักคือคุณต้องตรวจปัสสาวะซ้ำ เพราะการตรวจค่าโปรตีนในปัสสาวะซ้ำจะทำให้คุณเห็นว่า เมื่อเวลาผ่านไปแล้วผลมันเป็นอย่างไรและมีปริมาณโปรตีนเพิ่มขึ้นไหม  แพทย์อาจจะให้คุณเก็บตัวอย่างปัสสาวะในห้องน้ำของคลินิก หรืออาจจะให้คุณเก็บตัวอย่างที่บ้านเสร็จแล้วค่อยส่งมาที่ห้องแล็บ แต่หมายเหตุว่าในการที่จะได้ผลวิเคราะห์อย่างเป็นทางการนั้น ถ้าคุณเก็บตัวอย่างปัสสาวะที่บ้าน คุณจะต้องเก็บปัสสาวะไว้ในตู้เย็นจนกว่าคุณจะส่งตัวอย่างไปที่แล็บได้ แพทย์อาจวินิจฉัยเพิ่มเติมจากการตรวจเลือด โดยเฉพาะอย่างยิ่งถ้าแพทย์สงสัยว่าคุณอาจจะมีโรคไตหรือปัญหาสุขภาพอื่นๆ ซ่อนอยู่ ถ้าแพทย์สั่งให้คุณตรวจเลือด แพทย์ก็น่าจะวัดปริมาณไนโตรเจนในกระแสเลือด (ฺBUN) และครีเอตินีน ทั้งสองอย่างนี้เป็นการตรวจการทำงานของไต ซึ่งจะทำให้แพทย์มีข้อมูลที่เป็นประโยชน์เกี่ยวกับสุขภาพไตของคุณ  นอกจากนี้แพทย์อาจจะสั่งตรวจเลือดเพื่อหาสาเหตุอื่นๆ เช่น HbA1c (การตรวจเบาหวาน) หรือหาแอนติบอดี้ที่มีปฏิกิริยากับเซลล์ของร่างกายตนเอง หากแพทย์สงสัยว่าคุณอาจจะมีโรคภูมิต้านทานต่อตนเองซ่อนอยู่ ทั้งหมดนี้ขึ้นอยู่กับประวัติทางการแพทย์และสภาพทางการแพทย์ที่แพทย์คิดว่าคุณอาจมีความเสี่ยงที่จะเป็นมากที่สุด ในบางกรณีก็อาจจะต้องมีการตัดชิ้นเนื้อไตไปตรวจเพื่อหาสาเหตุที่ทำให้มีปัสสาวะในโปรตีนต่อไป ซึ่งเกิดขึ้นได้ยาก แต่ก็อาจจะเกิดขึ้นได้ถ้าแพทย์ไม่สามารถหาสาเหตุได้ ถ้าคุณกำลังตั้งครรภ์และมีระดับโปรตีนในปัสสาวะสูง ก็อาจมีสาเหตุมาจากภาวะที่เรียกว่าโรคพิษแห่งครรภ์ระยะก่อนชัก หาข้อมูลเพิ่มเติมเกี่ยวกับการรับมือกับโรคพิษแห่งครรภ์ระยะก่อนชักและระดับโปรตีนที่เพิ่มขึ้นในปัสสาวะระหว่างการตั้งครรภ์
พยายามลดความดันโลหิต. รับประทานยาความดันโลหิต. ปรึกษาแพทย์เกี่ยวกับการรักษาด้วยวิธีอื่นๆ. วินิจฉัยเพื่อหาสาเหตุ. ระบุว่าคุณมี "ภาวะที่มีโปรตีนในปัสสาวะมาก" (มีปริมาณโปรตีนในปัสสาวะมาก) ประเภทไหน. ประเมินความเครียดชั่วคราวที่คุณประสบ. ขอตรวจปัสสาวะซ้ำ. ตรวจเลือด. เข้ารับการตรวจเนื้อเยื่อไต. รู้ว่าภาวะโปรตีนรั่วในปัสสาวะระหว่างตั้งครรภ์เป็นอีกเรื่องหนึ่ง.
https://www.wikihow.com/Reduce-Protein-in-Urine https://www.wikihow.com/Reduce-Protein-in-Urine
Trying Lifestyle and Medical Treatments Evaluating The Cause